b'\n_START_ARTICLE_\nNjiva (revija)\n_START_PARAGRAPH_\nNjiva je bila slovenska leposlovna in poljudnoznanstvena revija._NEWLINE_Revija je za\xc4\x8dela izhajati leta 1919 v Trstu s podnaslovom Kulturni vestnik. Predstavljala se je kot\xc2\xa0\xc2\xbbpotujo\xc4\x8da \xc5\xa1olo slovenskemu proletarskemu ljudstvu in hkrati verno zrcalo kulturnega dela v Pokrajini\xc2\xab. Izdajal jo je Vi\xc5\xa1ji kulturni svet strokovnih in delavskih organizacij; izhajala je tedensko (15. \xc5\xa1evilk), nazadnje mese\xc4\x8dno (2. \xc5\xa1tevilki). Glavni urednik je bil Ferdo Kleinmayr, odgovorni pa Ivan Regent. Revija je objavljala leposlovje, ter \xc4\x8dlanke o gospodarskih in svetovno nazorskih vpra\xc5\xa1anjih. Okoli revije se je zbrala vrsta uveljavljenih, predvsem napredno usmerjenih literarnih ustvarjalcev med njimi so bili Igo Gruden, France Bevk, Janko Samec, Stano Kosovel, Ciril Drekonja, Karel \xc5\xa0irok, Ivo \xc5\xa0orli, Andrej Budal, Henrik Tuma, Josip Ribi\xc4\x8di\xc4\x8d, Alojz Gradnik, Lavo \xc4\x8cermelj in Ferdo Kleinmayr. Revija je imela od samega za\xc4\x8detka te\xc5\xbeeve s cenzuro, izhajati pa je prenehala zaradi finan\xc4\x8dnih te\xc5\xbeav.'